kalixlouiis/myanmar-wikipedia-corpus huggingface dataset:
ထုတ်ဝေခဲ့သော စာပေလက်ရာများ စာအုပ်များ အင်္ဂလိပ်ဘာသာဖြင့်စာအုပ်များ • The Novels of Park Jiwon: Translations of Overlooked Worlds [25] (၂၀၁၁ ခုနှစ်)၊ ဆိုးလ်မြို့ : ဆိုးလ်အမျိုးသားတက္ကသိုလISBN ၈၉-၅၂၁-၁၁၇၆-၁်စာနယ်ဇင်း၊ ISBN 89-521-1176-1 • The Visible Mundane: Vernacular Chinese and the Emergence of a Literary Discourse on Popular Narrative in Edo Japan (၂၀၁၁ ခုနှစ်)၊ ဆိုးလ်မြို့ : ဆိုးလ်အမျိုးသားတက္ကသိုလ်စာနယ်ဇင်း၊ ISBN 89-521-1177-X • Selected Publications of The Asia Institute (2013). ဆိုး လ်မြို့ : အာရှအင်စတီကျုစာနယ်ဇင်း၊ ISBN 978-89-969848-0-1ISBN ၉၇၈-၈၉-၉၆၉၈၄၈-၀-၁ • Earth Management: A Dialogue on Ancient Korean Wisdom and Its Lessons for a New Earth (၂၀၁၆ ခုနှစ်)၊ Lee Ilchi နှင့်အတူ ပူးတွဲ-ရေးသားခဲ့သည်။
ဆိုးလ်မြို့ : Best Life မီဒီယာ။
• I Shall Fear No Evil: Why we need a truly independent Candidate for President.[24] (၂၀၂၁ ခုနှစ်) နယူးရောက်မြို့၊ BookBaby ၊ ၂၀၂၀ ခုနှစ်။
ISBN 978-1-64999-450-9ISBN ၉၇၈-၁-၆၄၉၉၉-၄၅၀-၉ • Wrestling with Shadows[27] (၂၀၂၂ ခုနှစ်). နယူးရောက်မြို : BookBaby. ASIN B09V8BF59D • How to take down the Billionaires (၂၀၂၂ ခုနှစ်)၊ ဆိုးလ်- အာရှအင်စတီကျု။
ကိုရီးယားဘာသာဖြင့်စာအုပ်များ • 인생은 속도아니라 방향 이다: 하바드박사의 한국 표류기(၂၀၁၁ ခုနှစ်)၊ ဆိုးလ်မြို့ : Nomad စာအုပ်များ။
ISBN 978-89-91794-56-6 • 세계의 석학들 한국의미래를 말하다(၂၀၁၂ ခုနှစ်)၊ ဆိုးလ်မြို့ : Dasan စာအုပ်များ။
ISBN 978-89-6370-072-4 " • 한국인만 모르는 다른 대한민국 하버드대 박사가 본 한국의 가능성 (၂၀၁၃ ခုနှစ်)၊ ဆိုးလ်မြို့ : 21 Segi စာအုပ်များ။
ISBN ၉၇၈-၈၉-၅၀၉-၅၁၀၈-၅ • 지구경영、홍익에서 답을 찾다(Lee Ilchi နှင့်အတူ ပူးတွဲ-ရေးသားခဲ့သည်) (၂၀၁၆ ခုနှစ်)၊ ဆိုးလ်မြို့ : Hanmun Hwa. ISBN 978-89-5699-286-0ISBN ၉၇၈-၈၉-၅၆၉၉-၂၈၆-၀ • 한국인만 몰랐던 더 큰 대한민국 (၂၀၁၇ ခုနှစ်)၊ ဆိုးလ်မြို့ : Redwood စာအုပ်များ။
ISBN 979-11-87705-05-5ISBN ၉၇၉-၁၁-၈၇၇၀၅-၀၅-၅ • 코로나 사기를 혁명으로 끝내자 (၂၀၂၂ ခုနှစ်)၊ ဆိုးလ်မြို့ : Narudo စာအုပ်များ။
ISBN 978-89-92973-28-1ISBN ၉၇၈-၈၉-၉၂၉၇၃-၂၈-၁ "Sagi tongil geuman! Jaebeol ui bukhan gaebal malgo၊ huimang eul chuneun geonguk ယူရို" • 사기통일 그만! 재벌의 북한 개발말고, 희망을 주는 건국으로လုပ်ငန်းစုကြီးများက မြောက်ကိုရီးယားကို ဖွဲ့ဖြိုးမှုမဟုတ်သော မျှော်လင့်ချက်ကို ပေးသော အမျိုးသားတည်ဆောက်မှုတစ်ခု) (၂၀၂၃ ခုနှစ်)၊ ဆိုးလ်မြို့ : Narudo စာအုပ်များ။
ISBN ၉၇၈-၈၉-၉၂၉၇၃-၂၉-၈ ဂျပန်ဘာသာဖြင့်စာအုပ်များ • 武器よさらば：地球温暖化の危機と憲法九条 [30] (၂၀၁၉ ခုနှစ်)၊ အိုဆာကာမြို့ : Toho ထုတ်ဝေသူများ။
• 私は悪を恐れない：なぜアメリカには本当の意味の無所属大統領候補が必要なのか [31] )Tokyo: Design Egg, (၂၀၂၀ ခုနှစ်) တိုကျိုမြို့ : Design Egg ISBN 978-4815021603 "• コロナ祟りに惑う日本 [32] (၂၀၂၃ ခုနှစ်) တိုကျိုမြို့ : Design Egg. ဟောင်ကောင်မြို့ တရုတ်ဘာသာဖြင့်စာအုပ်များ • 跨海求真：哈佛博士论中美未来 (၂၀၁၆ ခုနှစ်). ဟောင်ကောင်မြို့: Milky Way ထုတ်လုပ်သူများ။
ISBN 978-99965-49-42-7. (တရုတ်ဘာသာဖြင့်) " • 未来中国：关于人类与地球命运 (၂၀၁၉ ခုနှစ်). ဟောင်ကောင်မြို့: Xiandai wenhua. ISBN 978-988-79567-4-7ISBN ၉၇၈-၉၈၈-၇၉၅၆၇-၄-၇ • 我绝不畏惧邪恶: 美国的总统大选为何一定要有真正的独立参选人参与 (၂၀၂၀ ခုနှစ်) ပေကျင်းမြို့ : အာရှအင်စတီကျု။
• 如何推翻富有阶层 (၂၀၂၂ ခုနှစ်)။
ပေကျင်းမြို့ : အာရှအင်စတီကျု။
ဆောင်းပါးများ Pastreich က အွန်လိုင်းတွင် ထုတ်ဝေထားသော ဆောင်းပါးများစာရင်းကို ဝက်ဘ်စာမျက်နှာ တွင် တွေ့နိုင်ပါသည်။
ကိုးကား ပြင်ပလင့်ခ်များ စက်ဝိုင်းများနှင့် ရင်ပြင်များ (ကိုယ်ပိုင်ဘလော့ဂ်) အာရှအင်စတီကျု • Emanuel Pastreich — Green Party US သမ္မတမဲဆွယ်ရေး ဝက်ဘ်ဆို Pastreich — Green Party အမေရိကန် သမ္မတ မဲဆွယ်စည်းရုံးရေး ဝဘ်ဆိုဒ် ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၆၄ မွေးဖွားသူများ ကဏ္ဍ:အမေရိကန် စာရေးဆရာများ။
ဦးအောင်ကို သည် မြန်မာလူမျိုးသံအမတ်ကြီးတစ်ဦး ဖြစ်သည်။
သူသည် ယင်းမတိုင်မီ သမ္မတ ဦးသိန်းစိန် နှင့် နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် တို့ နိုင်ငံတကာခေါင်းဆောင်များ နှင့် တွေ့ဆုံမှုများတွင် အနီးကပ်ရှိနေခဲ့သူအဖြစ် ထင်ရှားသည်။
သူသည် နိုင်ငံခြားရေးဝန်ကြီးဌာန နိုင်ငံရေးရာဦးစီးဌာန ၏ ညွှန်ကြားရေးမှူးချုပ် အဖြစ်လည်း တာဝန်ထမ်းဆောင်ခဲ့သည်။
ဝန်ထမ်းဘဝ နိုင်ငံခြားရေးဝန်ကြီးဌာန တွင် တာဝန်အဆင့်ဆင့်ထမ်းဆောင်ခဲ့ပြီးနောက် ၂၀၁၆ခုနှစ် မတ်လ ၁၁ ရက်တွင် တရုတ်နိုင်ငံဆိုင်ရာ ကောင်စစ်ဝန်ချုပ်ရုံး၊ နန်နန်းမြို့ ၏ မြန်မာကောင်စစ်ဝန်ချုပ် အဖြစ် ထမ်းဆောင်သည်။
ယင်းနောက် နိုင်ငံရေးရာဦးစီးဌာန သို့ ပြန်လည် တာဝန်ထမ်းဆောင်ပြီး ထိုဌာန၏ ဒုတိယညွှန်ကြားရေးမှူးချုပ် အဖြစ်လည်းကောင်း၊ ညွှန်ကြားရေးမှူးချုပ် အစမ်းခန့် အဖြစ်လည်းကောင်း တာဝန်ထမ်းသည်။
၂၀၂၀ ပြည့်နှစ် အောက်တိုဘာလ ၁၄ ရက်တွင် နိုင်ငံရေးရာဦးစီးဌာန ၏ ညွှန်ကြားရေးမှူးချုပ် အဖြစ် အတည်ပြုခန့်အပ် ခြင်းခံရသည်။
သံအမတ်ကြီးဘဝ ၂၀၂၄ ခုနှစ် ဇန်နဝါရီလ ၁၈ ရက်တွင် နိုင်ငံတော်စီမံအုပ်ချုပ်ရေးကောင်စီ က ၎င်းအား လာအိုနိုင်ငံ ဆိုင်ရာ မြန်မာသံအမတ်ကြီး အဖြစ် ခန့်အပ်လိုက်၍ သံအမတ်ကြီး ဖြစ်လာခဲ့သည်။
သူသည် လာအိုနိုင်ငံ ဆိုင်ရာ အထူးအာဏာကုန်လွှဲအပ်ခြင်းခံရသော မြန်မာသံအမတ်ကြီး အဖြစ် ၎င်း၏ခန့်အပ်လွှာ အား ၂၀၂၄ ဖေဖော်ဝါရီ ၅ရက်တွင် လာအိုသမ္မတ ထံသို့ ပေးအပ်ပြီး တရားဝင် စတင်တာဝန်ထမ်းသည်။
မိသားစုဘဝ သူသည် အိမ်ထောင်သည် တစ်ဦး ဖြစ်ပြီး ဇနီးဖြစ်သူသည် ဖခင်မှာ မြန်မာနိုင်ငံ၏ ၂၂ဦးမြောက် နိုင်ငံခြားရေးဝန်ကြီးအဖြစ်ထမ်းဆောင်နေသူ ဦးသန်းဆွေ ဖြစ်သည်။
ကိုးကား ကဏ္ဍ:မြန်မာ သံအမတ်ကြီးများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
အောင်ကို အမည်ရှိ လူပုဂ္ဂိုလ်များမှာ အောင်ကို (နိုင်ငံရေးသမား) - နိုင်ငံရေးသမား နှင့် အငြိမ်းစားဝန်ကြီး အောင်ကို(သံအမတ်ကြီး) - သံအမတ်ကြီး။
ဈာရခဏ္ဍ()သည် အိန္ဒိယနိုင်ငံ အရှေ့ပိုင်းရှိ ပြည်နယ်တစ်ခု ဖြစ်သည်။
၎င်းသည် အရှေ့ဘက်တွင် အနောက်ဘင်္ဂလားပြည်နယ်၊ အနောက်ဘက်တွင် ဆတ္တိံသဂြဟပြည်နယ်၊ အနောက်မြောက်ဘက်တွင် ဥတ္တရပဒေသပြည်နယ်၊ မြောက်ဘက်တွင် ဝိဟာရပြည်နယ်နှင့် တောင်ဘက်တွင် ဩဋိသာပြည်နယ်တို့နှင့် နယ်နိမိတ် ထိစပ်နေသည်။
၎င်းသည် ဧရိယာအလိုက် ၁၅ဆင့်မြောက် အကြီးဆုံးနှင့် လူဦးရေအရ ၁၄ဆင့်မြောက် အကြီးဆုံးပြည်နယ် ဖြစ်သည်။
ဟိန္ဒီဘာသာသည် ပြည်နယ်၏ ရုံးသုံးဘာသာစကား ဖြစ်သည်။
Ranchiသည် ၎င်း၏ မြို့တော်ဖြစ်ပြီးသည်။
တေလံဂါနာ(; ; )သည် အိန္ဒိယ ကျွန်းဆွယ်တောင်ပိုင်းရှိ ပြည်နယ်တစ်ခု ဖြစ်သည်။
၎င်းသည် ၂၀၁၁ ခုနှစ် သန်းခေါင်စာရင်းအရ အိန္ဒိယ၏ ဒသမမြောက် အကြီးဆုံးပြည်နယ်နှင့် ဒသမမြောက် လူဦးရေ အများဆုံးပြည်နယ် ဖြစ်သည်။
အရုဏာစလပဒေသ()သည် အိန္ဒိယနိုင်ငံ အရှေ့မြောက်ပိုင်းတွင် တည်ရှိသော ပြည်နယ်တစ်ခုဖြစ်ပြီး မြို့တော်မှာ Itanagarဖြစ်ပြီး ဧရိယာသည် ၊ လူဦးရေမှာ ၉၆၅,၀၀၀ဦး(၁၉၉၄ ခုနှစ် သန်းခေါင်စာရင်းအရ) ဖြစ်သည်။
အင်္ဂလိပ်ဘာသာကို ရုံးသုံးဘာသာစကားအဖြစ် သတ်မှတ်ထားသည်။
တရုတ်နှင့် အိန္ဒိယတို့၏ ပိုင်နက်အငြင်းပွားမှုဖြစ်သည့် တောင်ပိုင်းတိဗက်သည် အိန္ဒိယက သတ်မှတ်ထားသော အုပ်ချုပ်ရေးဒေသများအတိုင်း ဤပြည်နယ်တွင်လည်း ပါဝင်သည်။
၁၉၈၇ ခုနှစ် ဖေဖော်ဝါရီလ ၂၀ ရက်နေ့တွင် ပြည်နယ်အဖြစ် တိုးမြှင့်ခဲ့သည်။
တောင်ဘက်တွင် အာသံနှင့် နာဂလန်၊ အနောက်ဘက်တွင် ဘူတန်နိုင်ငံ၊ အရှေ့ဘက်တွင် မြန်မာနိုင်ငံ၊ မြောက်ဘက်တွင် တရုတ်နိုင်ငံတို့နှင့် နယ်နိမိတ် ထိစပ်နေသည်။
ဟရိယာဏာပြည်နယ်(; )သည် အိန္ဒိယနိုင်ငံ မြောက်ပိုင်းတွင် တည်ရှိသော ပြည်နယ်တစ်ခုဖြစ်သည်။
မြို့တော်မှာ စဏ္ဍီဂြဟဖြစ်ပြီး ပဉ္စာပပြည်နယ်၏ မြို့တော်နှင့် ပြည်ထောင်စုနယ်မြေအဖြစ် တည်ရှိသည်။
လူဦးရေသည် ၂၅,၃၅၃,၀၈၁ဦး(၂၀၁၁ ခုနှစ် သန်းခေါင်စာရင်းအရ) ဖြစ်ပြီး ဧရိယာမှာ ၄၄,၂၁၂km2 ဖြစ်သည်။
၁၉၆၆ ခုနှစ် နိုဝင်ဘာလ ၁ ရက်နေ့တွင် ပဉ္စာပပြည်နယ်မှ သီးခြားပြည်နယ်အဖြစ် ခွဲထွက်ခဲ့သည်။
မြောက်ဘက်တွင် ပဉ္စာပပြည်နယ်နှင့် ဟိမာစလပဒေသပြည်နယ်၊ အနောက်ဘက်နှင့် တောင်ဘက်တွင် ရာဇဌာနပြည်နယ်၊ အရှေ့ဘက်တွင် ယမုနာမြစ်၊ ဥတ္တရာခဏ္ဍပြည်နယ်နှင့် ဥတ္တရပဒေသပြည်နယ်တို့နှင့် နယ်နိမိတ် ထိစပ်နေသည်။
Redirectကုလားမျက်စိပင်စောက်ကြီး။
မကွေးတိုင်းဒေသကြီး ဆိပ်ဖြူမြို့နယ် ရွာမကျေးရွာအုပ်စု မြောက်ရွာမ ရွာဟောင်းအနီး တည်ရှိသည်။
တည်နေရာ နေရာကုဒ် 21.095149, 94.722092 ဘုရားကို တောင်ကုန်းငယ်ထက်တွင် တည်ထားခြင်းဖြစ်သည်။
ဘုရားကုန်းမှာ လက်ရှိ ‌မြောက်ရွာမ (ရွာသစ်) ၏ အရှေ့မြောက်ဘက် မီတာ သုံးရာခန့် သာ ‌ဝေးကွာသည်။
ဘေးပတ်လည်မှာ ဘုရားပွဲကျင်းပရာ ကွင်းပြင်၊ ဘုန်းကြီး‌ကျောင်း ပရဝုဏ်၊ ရွာပျက်၊ ယာခင်းများ စသည်တို့ ရှိပြီး တောင်ကုန်း မှာ မြေပြန့် လွင်ပြင်အတွင်း ထီးထီး တည်ရှိသည်။
အရှေ့ဘက်တွင် ယောချောင်း စီးဆင်းလျက်ရှိသည်။
ဗိသုကာလက်ရာ အတွင်းရှိစေတီငယ်ကို ဂူဘုရားဖြင့် ငုံ၍တည်ထားသော နှစ်ထပ်ဘုရားဖြစ်သည်။
ဘုရားကုန်းအခြေ အ‌‌‌ရှေ့ မြောက်ဖက်စောင်းတန်း အဆင်းလှေကားရင်း မြောက်ဘက်တွင် ပဋိက္ခရားမင်းသား၏ အုတ်ဂူ ဟုဆိုသော အုတ်ဂူကြီး ရှိသည်။
ဘုရားဒါယိကာများ အတွင်းစေတီငယ်မှာ သီရိဓမ္မာသောကမင်း ကောင်းမှုဖြစ်၍ အပြင်မှ ထပ်ငုံတည်ထားသည်မှာ ကျန်စစ်သားမင်းကြီးကောင်းမှုဖြစ်သည်။
ဘုရားပွဲ ဘုရားပွဲကို နှစ်စဉ် ကဆုန်လဆန်း (၁၂) ရက်မှ လပြည့်နေ့ အထိ စည်ကားသိုက်မြိုက်စွာကျင်းပသည်။
ဇာတ်ပွဲ၊ အငြိမ့်ပွဲ၊ အားကစားပွဲ၊ ကြည့်ချင်ပွဲ၊ ‌ဈေးဆိုင်တန်းများ၊ အစားအသောက်ဆိုင်များ ဖြင့် လွန်စွာစည်ကားလှသည်။
ဆိပ်ဖြူမြို့နယ်တွင်း အစည်ကားဆုံး‌ော ဘုရားပွဲဖြစ်သည်။
ဘုရားပွဲချိန်တွင် ဒေသတွင်း ဈေးသည်များ၊ ဆယ့်နှပွဲဈေးသည်များသာမက ချင်းပြည်နယ်၊ ရှမ်းပြည်နယ်တို့မှ ‌ဈေးသည်များပါ လာ‌ရောက် ‌ရောင်းချကြသည်။
ပစ္စည်းချင်း ဖလှယ်သည့် စနစ်ကို ထူးခြားစွာ ‌တွေ့ရသဖြင့် လွန်စွာ‌ရှေးကျသော ပွဲ‌တော်တခုဖြစ်မည်ဟု မှန်းဆသိရှိနိုင်သည်။
အနီးဝန်းကျင် ဆိပ်ဖြူမြို့နယ်၊ ပေါက်မြို့နယ်၊ ပခုက္ကူမြို့နယ် များအတွင်းမှ ကျေးရွာအလိုက် လှည်းတန်းကြီးများဖြင့် လာရောက်ကြပြီး လှည်းဝိုင်းကြီးများဖြင့် စခန်းချ ဆင်နွှဲကြသည်ကို တွေ့ရသည်။
ဟိမာစလပဒေသ()သည် အိန္ဒိယနိုင်ငံ မြောက်ပိုင်းတွင် တည်ရှိပြီး မြို့တော်မှာ သိမ္လာ ဖြစ်သည်။
၁၉၇၁ ခုနှစ် ဇန်နဝါရီလ ၂၅ ရက်နေ့တွင် ပြည်နယ်အဖြစ် တိုးမြှင့်ခဲ့သည်။
အရှေ့ဘက်တွင် တရုတ်ပြည်သူ့သမ္မတနိုင်ငံ တိဗက် ကိုယ်ပိုင်အုပ်ချုပ်ခွင့်ရဒေသ၊ မြောက်ဘက်တွင် Jammu Kashmir၊ အနောက်တောင်ဘက်တွင် ပဉ္စာပပြည်နယ်၊ တောင်ဘက်တွင် ဟရိယာဏာပြည်နယ် နှင့် ဥတ္တရပဒေသပြည်နယ်နှင့် အရှေ့တောင်ဘက်တွင် ဥတ္တရခဏ္ဍပြည်နယ်တို့နှင့် နယ်နိမိတ် ထိစပ်နေသည်။
ဧရိယာအများစုသည် တောင်တန်းများဖြစ်ပြီး အဝေးရောက်တိဗက်အစိုးရ၏ အခြေစိုက်စခန်းဖြစ်သော ဓမ္မသာလာ တည်ရှိသည်။
ပါဖီးလင်စ် () သည် ၂၀၂၂ ခုနှစ်က ထုတ်လုပ်သော ဘရာဇီး အန်နီမေးရှင်းရုပ်ရှင်ဖြစ်သည်။
ဂလိုဘို ဖိလ်မီစ်၊ ဘူရီတီ ဖိလ်မီစ်၊ ဂလူဘ နှင့် Sony Pictures Releasing International ရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ အလီ အဘရီအူမှ ရိုက်ကူးခဲ့သည်။
သရုပ်ဆောင်များနှင့် ဇာတ်ကောင်များ ကလေ (Claé) အဖြစ် လော်ရန်ဇို တာရန်တီလီ ဘရူအို (Bruô) အဖြစ် ဂျူလီယာ ဘီနိတီ ဇွာအို-ဒီ-ဘာရို (João-de-Barro) အဖြစ် စတီနီယို ဂါစီယာ ဖခင် (Pai) နှင့် စစ်သားများ (Soldados) အဖြစ် နီလ် မာကွန်ဒက်စ် မိခင် (Mãe) အဖြစ် ရိုဆာ ရိုဆဟ် ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်အိုမီလီတီ၄/၅အဒိုရိုစီနီမာ၄/၅FilmAffinity၅.၃ (သုံးသပ်သူ ၂၂ ဦး)ဒေါ်ဘန်၆.၇ (သုံးသပ်သူ ၃၈၀ ဦး) ဆုများ ခုနှစ်ဆုကဏ္ဍရလဒ်ကိုးကား၂၀၂၂Festival international du film fantastique de Neuchâtelအကောင်းဆုံးအန်နီမေးရှင်းရုပ်ရှင်နယူးဇီလန်နိုင်ငံတကာရုပ်ရှင်ပွဲတော်အကောင်းဆုံးအန်နီမေးရှင်းရုပ်ရှင်အော့တဝနိုင်ငံတကာအန်နီမေးရှင်းပွဲတော်အကောင်းဆုံးအန်နီမေးရှင်းရုပ်ရှင်Animation is Filmအကောင်းဆုံးအန်နီမေးရှင်းရုပ်ရှင်အန်နီမာတီကာအကောင်းဆုံးအန်နီမေးရှင်းရုပ်ရှင် ကိုးကား ပြင်ပလင့်ခ် ကဏ္ဍ:၂၀၂၂ ရုပ်ရှင်ဇာတ်ကားများ ကဏ္ဍ:ဘရာဇီး ရုပ်ရှင်ဇာတ်ကားများ ကဏ္ဍ:ဘရာဇီး ကာတွန်းရုပ်ရှင်ဇာတ်ကားများ ကဏ္ဍ:ပေါ်တူဂီဘာသာစကား ရုပ်ရှင်ဇာတ်ကားများ။
alt=ဖရန်စစ် ဖာဒီနန်|မင်းသားကြီး ဖရန့်ဇ် ဖာဒီနန် ဩစတြီးယား ဧကရာဇ်မင်း၏ သားတော် ဖရန့်ဇ် ဖာဒီနန် ကားလ် လဒ်ဒွစ်ချ် ဂျိုးဆပ် မာရီယာ (အင်္ဂလိပ် ; Archduke Franz Ferdinand Carl Ludwig Joseph Maria of Austria) (ဂျာမန် ; Franz Ferdinand von Österreich-Este) (၁၈ ဒီဇင်ဘာ ၁၈၆၃ - ၂၈ ဇွန် ၁၉၁၄) သည် ဩစတြီးယား-ဟန်ဂေရီ မင်းဆက်၏ အိမ်ရှေ့မင်းသား ဖြစ်သည်။
ဆာရာယေဗိုတွင် ဤမင်းသားကြီး လုပ်ကြံခံရခြင်းသည် ပထမကမ္ဘာစစ် ဖြစ်ပွားစေသော အဓိက အကြောင်းရင်းဟု ဆိုကြသည်။
အိမ်ရှေ့မင်းသား ဖရန့်ဇ် ဖာဒီနန်နှင့် ကြင်ယာတော်တို့ကို ဘောစနီးယားမြို့တော် ဆာရာယေဗိုတွင် ဆားဘီးယား ဘော့စနီးယန်း အမျိုးသားတစ်ဦးဖြစ်သည့် ဂါဗရီလို ပရင်ဆစ် (:en:Gavrilo Princip) က သေနတ်ဖြင့် အနီးကပ် လုပ်ကြံခဲ့သည်။
ယင်းလုပ်ကြံသူသည် ဘော့စနီးယားနှင့် ဆားဘီးယားပူးပေါင်းရေးကို လိုလားသူဖြစ်သည်။
ထိုလုပ်ကြံမှုကို အခွင့်ကောင်းယူကာ ဩစတြီးယား-ဟန်ဂေရီက ဆားဘီးယားကို ချေမှုန်းရန် ကြံစည်သည်။
ဩစတြီးယား-ဟန်ဂေရီသည် ဂျာမနီ၏ထောက်ခံမှုဖြင့် ဆားဘီးယားထံ ပြင်းထန်သည့် ရာဇသံပေးပို့သည်။
နောင်တွင် ဆာဘီးယားအပေါ် ဩစတြီးယား-ဟန်ဂေရီအင်ပါယာ က စစ်ကြေညာသည်။
ထိုစစ်ကြေညာမှုမှ စတင်ကာ ပထမ ကမ္ဘာစစ် ဖြစ်ပွားသည်။
မင်းသားကြီး၏ ဘဝ ဩစတြီးယားတွင် အကြွယ်ဝဆုံးလူ ဖရန့်ဇ် ဖာဒီနန်ကို ဩစတြီးယားနိုင်ငံ၊ ဂရက်ဇ်မြို့တွင် မွေးဖွားသည်။
ဖခင် ကားလ် လဒ်ဒွစ်ချ် ဂျိုးဆပ် မာရီယာ နှင့် သူ၏ ဒုတိယကြင်ယာတော် မိခင် မင်းသမီး မာရီယာ တို့၏ အကြီးဆုံးသားတော်ကြီးဖြစ်သည်။
ဖရန့်ဇ် အသက် ၁၁ နှစ်အရွယ်တွင် သူ၏ ဝမ်းကွဲတော် မော့ဒနားနယ်စားကြီး ပဥ္စမမြောက် ဖရန်စစ် ကွယ်လွန်သဖြင့် ဖရန့်ဇ်သည် အက်စ်တေးအိမ်တော်၏ အရိုက်အရာကို ဆက်ခံသူဖြစ်လာခဲ့သည်။
ထိုအချိန်မှစတင်ကာ ဖရန့်ဇ်သည် ဩစတြီးယားတစ်နိုင်ငံလုံးတွင် အကြွယ်ဝဆုံးလူ ဖြစ်လာခဲ့သည်။
ဆိုင်းမဆင့်ဗုံမဆင့် အိမ်ရှေ့စံမင်းသားဘဝ ၁၈၈၉ ခုနှစ်တွင် ဖရန့်ဇ်၏ ဝမ်းကွဲတော် နောက်တစ်ဦးဖြစ်သူ အိမ်ရှေ့စံမင်းသားကြီး ရူဒေါဖ့်သည် မေယာလင်းတွင် အမဲလိုက်နေစဉ် ကိုယ့်ကိုယ်ကို အဆုံးစီရင်သွားသည်။
ရူဒေါဖ့်၏ နေရာကို ဖရန့်ဇ်၏ ဖခင်ဖြစ်သူ ကားလ် လဒ်ဒွစ်ချ် က ဆက်ခံရမည်ဖြစ်သော်လည်း ကားလ်သည် အူရောင်ငန်းဖျားရောဂါဖြင့် ၁၈၉၆ ခုနှစ်တွင် ကွယ်လွန်ပြန်သည်။
ထို့ကြောင့် ဖရန့်ဇ်သည် ရူဒေါဖ့်၏ နေရာကို ဆက်ခံကာ ဩစတြီးယား-ဟန်ဂေရီပလ္လင်၏ ဆက်ခံသူ အိမ်ရှေ့စံမင်းသားဖြစ်လာခဲ့သည်။
ခရီးထွက်ကာ အမဲလိုက်ရတာ ဝါသနာပါသူ Franz Ferdinand posing in front of a killed elephant, 1893 မင်းသားသည် ၁၈၉၂ နှင့် ၁၈၉၃ ခုနှစ်များကြားတွင် ကမ္ဘာပါတ်ကာ ခရီးထွက်ခဲ့သည်။
အိန္ဒိယကို သူလည်ပြီးနောက် ဩစတြေးလျသို့လည်း သွားလည်သည်။
သားပိုက်ကောင်များနှင့် အီမြူးငှက်များကို အမဲလိုက်ခြင်းဖြင့် အချိန်ဖြုန်းသည်။
ပြင်သစ်၊ နယူးဂီနီ၊ မလေးရှား၊ ဟောင်ကောင်၊ ဂျပန် နှင့် ဆော်လမုန်ကျွန်းစုများသို့လည်း လည်ပတ်သည်။
ကနေဒါ၊ ချီကာဂို နှင့် ဘာလင်တန် ဒေသများလည်း သူရောက်သည်။
ထို့နောက် နယူးယောက်မှတဆင့် ဥရောပသို့ ပြန်လာခဲ့သည်။
စစ်မှုထမ်းခြင်း မင်းသားသည် အာဏာရှိ တော်ဝင်အိမ်တော်ဖြစ်သည့် ဟဘ်စ်ဘပ်မှ အမျိုးသားကောင်းတို့ ထုံးစံအတိုင်း ဩစတြို-ဟန်ဂေရီယန်း တပ်မတော်သို့ ဝင်ရောက် စစ်မှုထမ်းသည်။
တော်ဝင်မင်းသားဖြစ်သည့်အလျောက် အသက် ၁၄ နှစ်အရွယ်တွင် ဗိုလ် အဆင့် ရသည်။
အသက် ၂၂ နှစ်တွင် ဗိုလ်ကြီး၊ အသက် ၂၇ နှစ်တွင် ဗိုလ်မှူးကြီး၊ အသက် ၃၁ နှစ်တွင်မူ ဗိုလ်ချုပ်လေး စသဖြင့် စစ်ဘက်ရာထူးများကို မြန်ဆန်စွာ တိုးမြှင့်ပေးခံရသည်။
စစ်မှုထမ်းသင်တန်းများ မတက်ရောက်ဖူးသော်လည်း ကွပ်ကဲရေးပိုင်းတွင် အရည်အချင်းမှီသည်ဟု သတ်မှတ်ခံရသည်။
ဖရန့်ဇ်သည် ဟန်ဂေရီ အမှတ် (၉) အပေါ့စားမြင်းတပ်ရင်းကိုလည်း ခေတ္တခဏ ဦးဆောင်ဖူးသည်။
၁၈၉၈ တွင်မူ ဖရန့်ဇ်သည် "သူ့ရှင်မင်းကြီး၏ အထူးပိုင်ဆိုင်မှုလွှဲပြောင်းရေး" ကော်မရှင်ကို စစ်တပ်၏ စစ်မှုထမ်းနှင့် ပတ်သက်သည့် ကဏ္ဍအားလုံးကို စုံးစမ်းမေးမြန်းရန် တာဝန်ပေးအပ်ခဲ့သည်။
သူ၏ အမိန့်အရ စစ်ဘက်ဆိုင်ရာဌာနများသည် သက်ဆိုင်ရာစာရွက်စာတမ်းများကို အချင်းချင်းမျှဝေခဲ့ကြရသည်။
thumb|ဝတ်စုံပြည့် ဖရန့်ဇ် ဖာဒီနန် သူသည် ကြည်းတပ်တွင်သာမက ရေတပ်တွင်ပါ ဂုဏ်ထူးဆောင်ရာထူးများဖြင့် တာဝန်ထမ်းဆောင်ခဲ့ပြီး ၁၉၀၂ စက်တင်ဘာလတွင် ရေတပ်ဗိုလ်ချုပ် ဖြစ်လာခဲ့သည်။
ဖရန့်ဇ်သည် တိကျသေချာသော အမိန့်ပေးပိုင်ခွင့် မရှိခဲ့သော်လည်း စစ်ဘက်ရေးရာ ဝင်စာ/ထွက်စာ ဆိုင်ရာ အတွင်းရေးအရာရှိမှတဆင့် တပ်ဖွဲ့များအပေါ်တွင် ဩဇာလွှမ်းမိုးခဲ့သည်။
၁၉၀၇ ခုနှစ်တွင် ဩစထတြို-ဟန်ဂေရီယန်း တပ်မတော်ရှိ ဧကရာဇ်မင်းမြတ်၏ လူယုံတော်ဖြစ်သူ ကာကွယ်ရေးဦးစီးချုပ် ဖရက်ဒရစ်ချ် ဘက်-အာဇီကောင်စကီ အငြိမ်းစားယူသောအခါ ဖရန့်ဇ် ဖာဒီနန်သည် တပ်ဖွဲ့များပေါ်တွင် ဩဇာအရှိဆုံးလူ ဖြစ်လာပြီး ဖရက်ဒရစ်ချ်၏ နေရာကို ဆက်ခံမည့်သူကို သူကိုယ်တိုင် ရွေးချယ်ခဲ့သည်။
၁၉၁၃ တွင် ထီးနန်းဆက်ခံသူဖြစ်သည့်အလျောက် တပ်များအားလုံးတွင် အာဏာအရှိဆုံး ရာထူးဖြစ်သည့် တပ်များအားလုံးဆိုင်ရာစစ်ဆေးရေးမှူးချုပ် (Generalinspektor der gesamten bewaffneten Macht) ဟူသည့် ရာထူးကို ရရှိခဲ့ပြီး စစ်ပွဲများတွင်ပါ အမိန့်ပေးနိုင်လာခဲ့သည်။
မိသားစု ဘဝ ၁၈၉၄ ခုနှစ်တွင် ဖရန့်ဇ်သည် တက်စ်ချန်နယ်စားကြီး ဖရက်ဒရစ်ချ် ၏ ကြင်ယာတော် ဧကရာဇ်မင်းသမီး အစ္စဘယ်လာ အပါးတွင် ခစားရသော အပါးတော်မြဲ ဆိုဖီ ချိုတက် နှင့် တွေ့ဆုံခဲ့သည်။
မြို့စားကြီး ဖရက်ဒရစ်ချ်၏ လိုဆင့်ချ်ကျွန်းကို ဖရန့်ဇ် ဖာဒီနန် အလည်အပတ်သွားရာမှ စတင်ကာ ဆိုဖီနှင့် အပြန်အလှန် စာများပေးပို့ခဲ့ကြသည်။
မင်းသမီး အစ္စဘယ်လာ မှ ၎င်းတို့နှစ်ဦး၏ ဆက်ဆံရေးကို ရှာမတွေ့ခင်အထိ ၎င်းတို့သည် တိုးတိုးတိတ်တိတ်သာ နေခဲ့ကြသည်။
ဆိုဖီနှင့် လက်ထပ်ခြင်း ဖရန့်ဇ် နှင့် ဆိုဖီ တို့၏ အချစ်ရေးသည် မချောမွေ့လှချေ။
ဟဘ်စ်ဘပ်အိမ်တော်၏ အိမ်တော်မိသားစုဝင်တစ်ဦးသည် အိမ်ထောင်ပြုတော့မည်ဆိုလျှင် ထိုအိမ်ထောင်ဘက်သည် ယခု (သို့မဟုတ်) ယခင်က ဥရောပ၏ အုပ်စိုးရှင် မင်းဆက်များ၏ မိသားစုဝင်ဖြစ်ရမည်ဟူသည့် သတ်မှတ်ချက်ရှိသည်။
ချိုတက် မိသားစုသည် ထို ကိန်းကြီးခန်းကြီး မိသားစုဝင်များထဲမှ မဟုတ်သောကြောင့် လက်ထပ်ရန်မသင့်တော်ဟု တော်ဝင်မိသားစုဝင်များက ယူဆကြသည်။
ဖရန့်ဇ်သည် ထိုယူဆချက်များကို လစ်လျူရှုကာ ဆိုဖီမှတစ်ပါး အခြားသောသူနှင့် လက်မထပ်နိုင်ဟုဆိုကာ အတိုက်အခံပြုခဲ့သည်။
ဖရန့်ဇ် ဖာဒီနန်သည် ဆိုဖီ ချိုတက်ကို လေးလေးနက်နက်ချစ်မြတ်နိုးသည်။
ဖရန့်ဇ်၏ ခေါင်းမာမှုကို အိမ်တော်က နောက်ဆုံးတွင် အလျှော့ပေးလိုက်ရပြီး ဧကရာဇ်ဘုရင်မင်းမြတ် ဖရန့်ဇ် ဂျိုးဆပ်သည် ဖရန့်ဇ် ဖာဒီနန် နှင့် ဆိုဖီ ချိုတက်တို့၏ မင်္ဂလာပွဲကို သဘောတူလိုက်သည်။
သို့သော် ချွင်းချက်အနေဖြင့် ဖာဒီနန် နှင့် ချိုတက်တို့၏ သားစဉ်မြေးဆက်များသည် ထီးနန်းဆက်ခံပိုင်ခွင့်မရှိ၊ ချိုတက်သည် ခင်ပွန်းဖြစ်သူ ဖရန့်ဇ်၏ အဆောင်အယောင်များကို ခံစားခွင့်ရှိမည်မဟုတ်ကာ အခြားသော တော်ဝင်မိသားစုဝင်များနှင့် ဆက်ဆံရာတွင် တန်းတူအခွင့်အရေးရမည်မဟုတ် ဆိုသည့် ကန့်သတ်ချက်များက တသီကြီး ပါလာခဲ့သည်။
မည်သို့ပင်ဖြစ်စေ ဖာဒီနန်နှင့် ချိုတက်တို့သည် လက်ထပ်ခဲ့ကြသည်။
မင်္ဂလာပွဲကို ၁၉၀၀ ခုနှစ် ဇူလိုင် ၁ ရက်နေ့တွင် ဘိုဟီးမီးယားတွင် ကျင်းပခဲ့သည်။
ထိုပွဲကို ဧကရာဇ်အပါအဝင် တော်ဝင်မိသားစုဝင်အများစုမှာ မတက်ရောက်ကြပေ။
ဖရန့်ဇ်၏ မင်္ဂလာပွဲကို လာရောက်သည့် တော်ဝင်မိသားစုဝင်များမှာ ဖရန့်ဇ်၏ မိထွေးတော် ဘရာဂန်ဇာမင်းသမီးကြီး မာရီယာ ထရီဆာနှင့် သူ့သမီးတော် နှစ်ပါးသာ ရှိသည်။
မင်္ဂလာပွဲအပြီးတွင် ဆိုဖီကို ဟိုဟင်ဘဘ်မင်းသမီးဘွဲ့ ချီးမြှင့်ခဲ့သည်။
လက်ထပ်ပြီး ကိုးနှစ်ခန့်အကြာတွင် ဘုန်းတော်ကြီး အရှင်မ အဆင့်ရှိသည့် ဟိုဟင်ဘဘ်နယ်စားမကြီးဘွဲ့ကို ထပ်မံချီးမြှင့်သည်။
မည်သို့သော ဘွဲ့များချီးမြှင့် ခံရသည်ဖြစ်စေ ဆိုဖီသည် ဖရန့်ဇ်နှင့် အခြားတော်ဝင်မိသားစုဝင်များ တွေ့ဆုံသည့်အခါတိုင်း အဝေးတစ်နေရာသို့ ထွက်ခွါနေရမြဲဖြစ်သည်။
thumb|ဖရန့်ဇ် ဖာဒီနန်၊ ကြင်ယာတော် ဆိုဖီနှင့် သူတို့၏ သားသမီးများ ဖရန့်ဇ်နှင့် ဆိုဖီတို့တွင် သားသမီးလေးဦးထွန်းကားခဲ့သည်။
ဟိုဟင်ဘဘ်မင်းသမီး ဆိုဖီ ဟိုဟင်ဘဘ်မြို့စား မက်ဆီမီလျန် ဟိုဟင်ဘဘ်မင်းသား အားနက်စ် နှင့် အဖက်မတင်သည့် ကလေးငယ်တစ်ဦး တို့ဖြစ်ကြသည်။
ဖရန့်ဇ် နှင့် ဆိုဖီတို့သည် ၁၉၁၃ ဆောင်းဦးပေါက်ကာလတွင် အင်္ဂလန်သို့သွားရောက်ပြီး ဝင်ဆာရဲတိုက်တွင် ပဥ္စစမမြောက် ဂျော့ဘုရင်နှင့် မိဘုရား မေရီ တို့ကို တွေ့ဆုံခဲ့သည်။
နောက်တစ်ပါတ်အကြာတွင် နော့တင်ဟမ်ရှိုင်းယားမှ ပေါ့တ်လန်နယ်စားကြီးနှင့်တွေ့ဆုံခဲ့သည်။
လုပ်ကြံခံရခြင်း ဆာရာယေဗို လုပ်ကြံမှု ၁၉၁၄ ခုနှစ် ဇွန်လ ၂၈ ရက် တနင်္ဂနွေနေ့ နံနက် ၁၀ နာရီ ၄၅ မိနစ်ခန့်တွင် ဖရန့်ဇ် ဖာဒီနန်နှင့် ကြင်ယာတော်သည် ဘော့စနီးယားနှင့် ဟာဇီဂိုဗီးနား၏ မြို့တော် ဆာရာယေဗိုတွင် လုပ်ကြံသတ်ဖြတ်ခံခဲ့ရသည်။
လုပ်ကြံသူမှာ အသက် ၁၉ နှစ် အရွယ်သာရှိသေးသည့် ဂါဗရီလို ပရင်ဆစ် ဖြစ်သည်။
၎င်းသည် ဘော့စနီးယားလူငယ်အဖွဲ့ဝင်ဖြစ်ပြီး ထိုအဖွဲ့သည် လက်မည်းကြီး ဟုခေါ်သည့်အဖွဲ့မှ ကြိုးကိုင်ဖွဲ့စည်းပေးထားသည့် လုပ်ကြံရေးအဖွဲ့ဖြစ်သည်။
thumb|ဖရန့်ဇ် ဖာဒီနန်၏ သွေးစွန်းနေသော ဝတ်စုံ ထိုနေ့အစောပိုင်း လုပ်ကြံမခံရခင်တွင် ကြံရာပါတစ်ဦးဖြစ်သည့် ဘော့စနီးယားလူငယ် နီဒယ်ကို ကယ်ဘရီနိုဗစ်သည် ဖရန့်ဇ်နှင့် ဆိုဖီတို့ပါလာသည့် ကားကို လက်ပစ်ဗုံးဖြင့် ပစ်ပေါက်ခဲ့သည်။
လက်ပစ်ဗုံးသည် ဖရန့်ဇ်ပါလာသည့် ကားနောက်တွင်သာ ကျရောက်ပေါက်ကွဲခဲ့ပြီး ဖရန့်ဇ်နောက်ရှိကားသည် ပျက်စီးခဲ့သည်။
ဆာရာယေဗိုဘုရင်ခံ၏ နေအိမ်သို့ ဖရန့်ဇ် ဖာဒီနန်ရောက်ရှိသည့်အခါ မင်းသားကြီးက ဘုရင်ခံကို "မင်းတို့က ဧည့်သည်တွေကို ဗုံးတွေနဲ့ ကြိုဆိုတယ်ပေါ့" ဟု ပြောဆိုခဲ့သည်။
thumb|ဖရန့်ဇ်တို့ ဇနီးမောင်နှံ ပထမအကြိမ် အသက်ဘေးမှ လွတ်မြောက်ပြီးနောက် ဘုရင်ခံ၏ နေအိမ်တွင် ခေတ္တခဏအနားယူပြီးနောက် မင်းသားကြီးနှင့် ကြင်ယာတော်တို့သည် အလျင် ဗုံးဒဏ်ကြောင့် ထိခိုက်ဒဏ်ရာရသူများကို ဒေသဆေးရုံတွင် တွေ့ဆုံပေးကြရန် တောင်းဆိုသည်။
မင်းသားကြီးသည် သူ့၏ လမ်းကြောင်းကို ပြောင်းလဲလိုက်သည်။
သို့သော် မည်သူ့ကိုမျှ မပြောပေ။
မင်းသားကြီးပါလာသည့် ယာဉ်တန်းသည် သတ်မှတ်ထားသည့်လမ်းအတိုင်းသွားသော်လည်း လမ်းမှာ ချို့ယွင်းနေသဖြင့် ပြန်လှည့်ကြရသည်။
ကားများသည် တစ်ဖက်လမ်းသို့ကူးပြောင်းရန် လှည့်နေစဉ်တွင် အကြပ်အတည်းဖြစ်ကာ စီတန်းရပ်တန့်သွားကြသည်။
ထိုအချိန်တွင် ပရင်ဆစ်သည် လမ်းတစ်ဖက်ရှိ ကော်ဖီဆိုင်တွင် ထိုင်နေသည်။
သူသည် ကားများရပ်တန့်သွားသည့် အခိုက်အတန့်ကို အခွင့်ကောင်းယူကာ သေနတ်တစ်လက်ဖြင့် မင်းသားကြီးတို့စုံတွဲကားအနီးသွား၍ ပစ်ခတ်လိုက်သည်။
ပရင်ဆစ်သည် ဆိုဖီ၏ ဝမ်းဗိုက်ကို အရင်ပစ်သည်။
ထို့နောက် ဖရန့်ဇ်၏ လည်ပင်းကို ပစ်သည်။
ဖရန့်ဇ်သည် ငိုနေသော ဇနီးသည်ကို မှီလိုက်သည်။
အနီးအနားရှိလူများက အကူအညီပေးရန် ရုတ်တရတ်စုပြုံရောက်ရှိလာကြသည်။
မင်းသားကြီး အသက်ရှိနေဆဲဖြစ်သည်။
သူသည် ဆိုဖီကို သေလုမြောပါးကြားမှ စကားတစ်ခွန်း ပြောလိုက်သည်။
"မသေပါနဲ့ဦး...ငါတို့ သားသမီးတွေအတွက် အသက်ရှင်နေပေးပါဦး" လုပ်ကြံမှုတွင် ပါဝင်ပတ်သက်မှုများ ပရင်ဆစ် အသုံးပြုခဲ့သည့် လက်နက်မှာ FN Model 1910 အမျိုးအစား ပစ္စတိုဖြစ်ပြီး 380 ACP ကျည်ထိုးရသည်။
ထိုလက်နက်နှင့်ကျည်များကို ဆားဘီးယားစစ်တပ်မှ စစ်ထောက်လှမ်းရေး ဒုတိယ ဗိုလ်မှူးကြီး ဖြစ်သူ လက်မည်းကြီး ခေါင်းဆောင် ဒရာဂူတင် ဒီမီထရီယေဗစ် မှ ပရင်ဆစ်ကို ပေးခဲ့ခြင်းဖြစ်သည်။
ဖရန့်ဇ်ဖာဒီနန်၏ အကူများသည် ဖရန့်ဇ်၏ ကုတ်အင်္ကျီကို ဖယ်ရှားရန်ကြိုးပမ်းခဲ့သော်လည်း ထိုကုတ်ကို ဖယ်ရန် ကတ်ကြေးများလိုအပ်သည်ကို သိရှိကြရသည်။
ထိုအင်္ကျီကြောင့်က တစ်ကြောင်း၊ ဆေးရုံကို အချိန်မှီ မရောက်နိုင်သည်က တစ်ကြောင်းကြောင့်ပင် မင်းသားကြီးသည် မိနစ်ပိုင်းအတွင်းပင် အသက်ဆုံးရှုံးသွားခဲ့သည်။
ဆိုဖီသည်လည်း ဆေးရုံအသွားတွင်ပင် အသက်ဆုံးရှုံးခဲ့သည်။
ဖရန့်ဇ် ဖာဒီနန် နှင့် သူ၏ကြင်ယာတော် ဆိုဖီတို့ကို ဩစတြီးယားရှိ အာ့စတက်တန်ရဲတိုက်တွင် သင်္ဂြိုဟ်ခဲ့သည်။
ကိုးကား Further reading Fomenko, A. "There Was an Alternative! The Legacy of Franz Ferdinand" International Affairs: A Russian Journal of World Politics, Diplomacy & International Relations (2009) 55#3 p177-184. Udin သည် O D I N မှ သမိုင်းအထူးပြုလေ့လာသူနှင့် ဘာသာပြန်တစ်ဦးဖြစ်သည်။
ပြင်ပလင့်များ Newsreels about Franz Ferdinand's assassination at www.europeanfilmgateway.eu ကဏ္ဍ:၁၈၆၃ မွေးဖွားသူများ ကဏ္ဍ:၁၉၁၄ ကွယ်လွန်သူများ။
View of the walkway. Rainbow Bridge at night, lit in white lights. ရိန်းဘိုးတံတား (レインボーブリッジ, Reinbō Buridji) သည် တိုကျိုပင်လယ်အော်ကို ဖြတ်သန်းဖော်လုပ်ထားသည့် ကြိုးဆိုင်းတံတားတစ်ခု ဖြစ်သည်။
ရှိဘအုရဆိပ်ခံတံတားနှင့် အိုဒိုင်းဘကမ်းနားလမ်းကြားကို ဆက်သွယ်ထားသည့် တံတားဖြစ်သည်။
တိုကျိုမြို့၊ မိနတိုတွင် တည်ရှိသည်။
ဂျပန်ဘာသာစကားဖြင့် ဤတံတား၏ တရားဝင်အမည်မှာ တိုးခယောခိုးရင်းရခုခယော (Tōkyō Kō Renrakukyō, 東京港連絡橋) ဖြစ်သည်။
တံတားကို ခဝဆခိ Heavy Industires မှ ဆောက်လုပ်ခဲ့သည်။
ArchiTravel - Kawasaki Heavy Industries Retrieved October 4, 2015 Structurae - Rainbow Bridge Retrieved October 4, 2015 ဆောက်လုပ်မှုများကို ၁၉၈၇ တွင် စတင်ခဲ့ပြီး ၁၉၉၃ ခုနှစ်တွင် ပြီးစီးခဲ့သည်။
Rainbow Bridge record broken October 6, 2002 Japan Times Retrieved October 4, 2015 တံတား၏ အရှည်မှာ ၇၉၈ မီတာ (၂၆၁၈ ပေ) ရှိပြီး အကျယ်မှာ ၅၈၀ မီတာ (၁၉၀၃ ပေ) ရှိသည်။
တရားဝင်ခေါ်ဆိုခဲ့သည့်အမည်မှာ "Shuto Expressway No. 11 Daiba Route - Port of Tokyo Connector Bridge," ဖြစ်ပြီး "ရိန်းဘိုးတံတား" ဟူသည့်အမည်မှာ ပြည်သူများက ခေါ်ဆိုသည့် အမည်ဖြစ်သည်။
Japan National Tourist Organization - Rainbow Bridge Retrieved October 4, 2015 တံတားကို ထောက်ခံပေးထားသည့် မျှော်စင်တိုင်များသည် အဖြူရောင် ဖြစ်ကြသည်။
အိုဒိုင်းဘမှ မြင်တွေ့ရသည့် တိုကျိုမြို့လယ်မြင်ကွင်းနှင့် လိုက်ဖက်ညီစေ အဖြူရောင်ပြုလုပ်ထားခြင်း ဖြစ်သည်။
တံတားတွင် ဝါယာကြိုးများဖြင့် ချိတ်ဆက်ထားသည့် မီးလုံးများ တပ်ဆင်ထားရှိပြီး ၎င်းမီးလုံးများသည် ညစဉ်ညတိုင်း အနီ၊ အဖြူနှင့် အစိမ်းရောင်များအဖြစ်သို့ ပြောင်းလဲလျက်ရှိသည်။
အသုံးပြုသည့် လျှပ်စစ်စွမ်းအင်ကိုမူ နေ့အချိန်ရရှိသည့် ဆိုလာစွမ်းအင်ကို အသုံးပြုထားခြင်း ဖြစ်သည်။
တံတားသို့ ခြေလျင်ဖြင့် တမချိဘူတာ (JR East) သို့မဟုတ် ရှိဘအုရ-ဖုတိုးဘူတာ (ယုရိခမိုမဲ) မှတဆင့် သွားရောက်နိုင်သည်။
အသုံးပြုမှု ရိန်းဘိုးတံတားသည် အထပ်နှစ်ခုပါရှိပြီး သယ်ယူပို့ဆောင်ရေးလမ်းကြောင်း သုံးခုပါရှိသည်။
အပေါ်ထပ်သည် ရှုတိုအမြန်လမ်းမကြီး၏ ဒိုင်းဘလမ်းကြောင်းဖြစ်သည်။
အောက်ထပ်သည် ယုရခမိုမဲအမြန်သယ်ယူပို့ဆောင်ရေးစနစ်လမ်းကြောင်းနှင့် တိုကျိုစီရင်စုလမ်ကြောင်း ၄၈၂ တို့ ဖြစ်သည်။
၅၀ စီစီအောက် ဆိုင်ကယ်များကို တံတား၏ လမ်းမနှင့် လူလျှောက်လမ်းများတွင် ခွင့်ပြုမထားပေ။
လူလျှောက်လမ်း တံတားအောက်ထပ်၏ မြောက်ဘက်နှင့် တောင်ဘက်တွင် လူလျှောက်လမ်းနှစ်ခု ပါရှိသည်။
မြောက်ဘက်ရှိ လျှောက်လမ်းမှ တိုကျိုတာဝါနှင့် တိုကျိုဆိပ်ကမ်း၏အတွင်းပိုင်းတို့ကို ကြည့်ရှုနိုင်ပြီး တောင်ဘက်လျှောက်လမ်းမှ တိုကျိုပင်လယ်အော်နှင့် တစ်ခါတရံ ဖူဂျီတောင်ကို ကြည့်ရှုနိုင်သည်။
လူလျှောက်လမ်းကို သတ်မှတ်ထားသည့်အချိန်များတွင်သာ အသုံးပြုနိုင်သည်။
နွေရာသီ၌ မနက် ၉ နာရီမှ ည ၉ နာရီအထိဖြစ်ပြီး ဆောင်းရာသီတွင် မနက် ၁၀ နာရီမှ ညနေ ၆ နာရီအထိ ဖြစ်သည်။
လျှောက်လမ်း၏ ပိတ်ချိန်မတိုင်မီ ၃၀ မိနစ်၌ ရောက်ရှိရန်လည်း လိုအပ်သည်။
Tokyo Bureau Of Port and Harbour - Rainbow Bridge Retrieved October 4, 2015 စက်ဘီးများကို ဆင်းတွန်းသည့် အခြေအနေဖြင့်သာ ဖြတ်သန်းခွင့် ပြုထားသည်။
မြင်ကွင်းကျယ် ပြင်ပလင့်များ Rainbow Bridge (Metropolitan Expressway Co., Ltd.) ကိုးကား။
သွန်းနေစိုးသည် စာရေးဆရာ၊ ဒါရိုက်တာနှင့် ဇာတ်ညွှန်းရေးဆရာတစ်ယောက်ဖြစ်သည်။
အမည်ရင်းမှာ ဦးကျော်၀ဏ္ဏ (ခေါ်) ဦးသွန်းနေစိုး ဖြစ်သည်။
ငယ်ဘဝ နှင့် ပညာရေး စာရေးဆရာ သွန်းနေစိုးကို ၁၉၇၆ ခုနှစ်၊ စက်တင်ဘာလ ၂၀ရက်၊ တနင်္လာနေ့တွင် ရန်ကုန်မြို့ တွင် အဖ တရားလွှတ်တော်ရှေ့နေကြီး ဦးကျော်ရီ အမိ ဒေါ်မြင့်ကြည်တို့က ဖွားမြင်သည်။
မွေးချင်း ၂ ယောက်တွင် အကြီးဆုံးသား ဖြစ်သည်။
မိဘပေးသော အမည်ရင်းမှာ မောင်ကျော်၀ဏ္ဏ ဖြစ်သည်။
သူငယ်တန်းမှ ပထမတန်းအထိကို ရန်ကုန်မြို့၊ အမက (၆)၊ ကျောက်တံတားတွင် ပညာသင်ယူခဲ့ပြီး ဒုတိယတန်းမှ န၀မတန်းအထိကို အထက (၆)၊ ကျောက်တံတား (စိန်ပေါလ်)ကျောင်း သို့ ပြောင်းရွှေ့ပညာသင်ကြားခဲ့သည်။
ထို့နောက် ဒဿမတန်း (ဆယ်တန်း) ကို အထက (၁) လသာ တွင် ဆက်လက်ပညာသင်ယူခဲ့ကာ ထိုကျောင်းမှပင် ဆယ်တန်း စာမေးပွဲ အောင်မြင်ခဲ့သည်။
ရန်ကုန်တက္ကသိုလ် ဗိုလ်တထောင်နယ်မြေ (RC1) တွင် ရုက္ခဗေဒဘာသာ အထူးပြုဖြင့် ပထမနှစ်မှ တတိယနှစ်အထိ တက်ရောက်ပညာသင်ယူခဲ့ကာ စတုတ္ထနှစ် (နောက်ဆုံးနှစ်) ကို ရန်ကုန်အရှေ့ပိုင်းတက္ကသိုလ်တွင် သင်ယူခဲ့ပြီး ထိုတက္ကသိုလ်မှပင် သိပ္ပံဘွဲ့ (ရုက္ခဗေဒ အထူးပြု) ဖြင့် ဘွဲ့ရရှိခဲ့သည်။
၂၀၁၆ ခုနှစ်တွင် စင်ကာပူနိုင်ငံ သို့ သွားရောက်ပြီး CNBC ရုပ်သံဌာနတွင် ရုပ်သံလွှင့်ပညာများသင်ယူလေ့လာခဲ့သလို ထိုကာလ နောက်ပိုင်းကတည်းက ရုပ်ရှင်ဒါရိုက်တာပညာနှင့် ရုပ်ရှင်ဇာတ်ညွှန်းရေးနည်း အတတ်ပညာများကိုလည်း အွန်လိုင်း ပညာသင်ကြားရေးဌာနများမှ လေ့လာသင်ယူခဲ့ပါသည်။
ရုပ်ရှင်ဆိုင်ရာ ဒီပလိုမာနှင့် အသိအမှတ်ပြုလက်မှတ်များအဖြစ် ရှောင်းမီမှ ပေးအပ်သော Mobile Film Making ပြီးမြောက်ကြောင်း အသိအမှတ်ပြုလက်မှတ်ကို ၂၀၂၃ ဖေဖော်ဝါရီလတွင်လည်းကောင်း၊ Alison မှပေးအပ်သည့် Advanced Diploma in Film Studies ဒီပလိုမာ လက်မှတ်ကို ၂၀၂၃ ဇွန်လတွင်လည်းကောင်း၊ Screenwriting သင်တန်းပြီးမြောက်ကြောင်း အသိအမှတ်ပြုလက်မှတ်ကို ၂၀၂၃ ဇွန်လတွင်ပင် လည်းကောင်း ရရှိ အောင်မြင်ခဲ့ပါသည်။
စာပေနယ်သို့ဝင်ရောက်ခြင်း ၁၉၉၆ ခုနှစ်၊ ဆယ်တန်းအောင်မြင်ကာစတွင်ပင် မြှားနတ်မောင်မဂ္ဂဇင်းတွင် ဖော်ပြပါရှိသော အိပ်မက်အမည်ရှိ ဝတ္ထုတိုဖြင့် စာပေနယ်သို့ စတင်ဝင်ရောက်ခဲ့ပါသည်။
ထို့နောက် မဂ္ဂဇင်း၊ ဂျာနယ်အများအပြားတွင် ကဗျာများ၊ ဝတ္ထုများ၊ ဆောင်းပါးများစွာ ရေးသားခဲ့သည်။